- Hindi News
- National
- हाईटेक सीसीटीवी कैमरों और बख्तरबंद वाहनों के जरिए विश्वस्तरीय सुरक्षा कवच से लैस होंगे एयरपोर्
हाईटेक सीसीटीवी कैमरों और बख्तरबंद वाहनों के जरिए विश्वस्तरीय सुरक्षा कवच से लैस होंगे एयरपोर्ट
विदेशियों को जबरन सस्ता होटल दिलाने की जिद कर रहे तीन गिरफ्तार
एयरपोर्ट से सिक्योरिटी स्टैम्प चोरी करने की सनक पड़ी भारी, हुआ गिरफ्तार
नई दिल्ली | इंदिरागांधी अंतर्राष्ट्रीय एयरपोर्ट सहित देश के सभी हवाई अड्डों को विश्वस्तरीय सुरक्षा देने लिए जल्द ही हाईटेक सीसीटीवी कैमरों और बख्तरबंद वाहनों से लैस किया जाएगा। ये कदम आतंकवाद रोधी कवच को मजबूत बनानेे के इरादे से उठाए जा रहे हैं। इसके तहत, देश के सभी एयरपोर्ट में हाई रेजोल्यूशन और वीडियो अनालोटिक्ल हाईटेक कैमरे को लगाने, बख्तरबंद वाहनों की तैनाती सहित एयरपोर्ट की चार दीवारी में सुरक्षा बाड़ लगाने पर काम शुरू कर दिया गया है। इसके अलावा, एयरपोर्ट पर मौजूद सुरक्षा संबंधी लकूनों का पता लगाने के लिए सीआईएसएफ, नागरिक उड्डयन सुरक्षा ब्यूरो और एयरपोर्ट संचालकों के अधिकारियों के उच्चाधिकार पैनल का गठन किया गया है। सीआईएसएफ के महानिदेशक ओपी सिंह के अनुसार हमारे कवच के तहत हवाईअड्डों पर सुरक्षा आर्किटेक्चर बनाने के लिए हम एक अवधारणा पत्र तैयार करने की प्रक्रिया में है। इस संबंध में सुरक्षा एजेंसियों ने एक खाका तैयार किया है। जिसमें कहा गया है कि दिल्ली, मुंबई और बेंगलुरू जैसे बड़े हवाईअड्डों को घुसपैठ का पता लगाने वाली प्रणाली या हवाईअड्डे की परिधि में बाड़ लगाने से लैस होने चाहिये। उल्लेखनीय है कि सीआईएसएफ को देश के 59 सिविल एयरपोर्ट पर सशस्त्र कवच उपलब्ध कराने की जिम्मेदारी दी गई है। सीआईएसएफ ने इन एयरपोर्ट पर सुरक्षा उपकरण और ढांचागत निर्माण के कार्य संबंधी योजना पर कार्य करना शुरू कर दिया है। योजनागत कार्य पूरा होते ही सभी भारतीय एयरपोर्ट विश्व के सबसे सुरक्षित एयरपोर्ट में शामिल हो जाएंगे।
नई दिल्ली | इंदिरागांधी अंतर्राष्ट्रीय एयरपोर्ट पर विदेशियों को जबरन सस्ता होटल दिलाने की कोशिश करने के दो मामलों में पुलिस ने तीन लोगों को गिरफ्तार किया है। पहले मामले में असिस्टेंट सब इंस्पेक्टर मुकेश कुमार ने टर्मिनल थ्री के पिलर नंबर-13 के पास देखा कि विदेशी महिला को सस्ता होटल दिलाने की बात कह कर एक युवक साथ चलने की जिद कर रहा था। विदेशी महिला को परेशान होता देख उन्होंने पालम निवासी उमेश कुमार को तत्काल हिरासत में ले लिया। इसके बाद आईजीआई एयरपोर्ट पुलिस ने उमेश के खिलाफ दिल्ली प्रिवेंशन ऑफ टाउटिंग एंड मलप्रक्टिस अगेंस्ट टाउटिंग एक्ट के तहत मामला दर्ज कर गिरफ्तार कर लिया है। दूसरे मामले में आईजीआई एयरपोर्ट पुलिस ने रमेश और बलबीर नामक शख्स को भी गिरफ्तार किया है। दोनों आरोपी एयरपोर्ट पर विदेशी मुसाफिरों को सस्ता होटल और सस्ती टैक्सी दिलाने के नाम पर अपने जाल में फंसाने की कोशिश कर रहे थे। इन दोनों के खिलाफ भी पुलिस ने टाउटिंग एक्ट के तहत मामला दर्ज किया है।
नई दिल्ली इंदिरागांधी अंतर्राष्ट्रीय एयरपोर्ट के टर्मिनल थ्री पर एक शख्स को सीआईएसएफ की सिक्योरिटी स्टैम्प चोरी करने की सनक भारी पड़ गई। विमान में बोर्ड होने से ठीक पहले सीआईएसएफ की इंटेलिजेंस विंग ने आरोपी को हिरासत में ले लिया। टर्मिनल की दो अलग अलग जगहों से सीआईएसएफ ने दो टुकड़ों में सिक्योरिटी स्टैंप बरामद किए हैं। एयरपोर्ट के वरिष्ठ सुरक्षा अधिकारी के अनुसार सब इंस्पेक्टर पवन कुमार को सिक्योरिटी स्टैम्प नम्बर 583 के साथ टर्मिनल 3 के डोमेस्टिक विंग स्थित एक्स-रे नंबर दो पर तैनात किया गया था। शाम करीब 6:30 बजे पवन कुमार ने अपनी सिक्युरिटी स्टाम्प रोलर के करीब स्थित मेज पर रख दी और एक्सरे पर एक इमेज देखने के लिए चले गए। इसी दौरान मौका पाकर वहां खड़े एक मुसाफिर ने मेज से सिक्योरिटी स्टैम्प उठा ली और वहां से चलता बना। सिक्योरिटी स्टैंप चोरी होने से खलबली मच गई। सीसीटीवी कैमरों से आरोपी की पहचानकर उसे हिरासत में ले लिया गया। सिक्योरिटी स्टैम्प का रबर वाला हिस्सा बोर्डिंग गेट नंबर 53 के पास कूड़ेदान में दूसरा हिस्सा आरोपी की निशानदेही पर बोर्डिंग गेट नंबर 49 के टॉयलेट के कूड़ेदान से मिला। वरिष्ठ सुरक्षा अधिकारी के अनुसार आरोपी नोएडा निवासी स्वेतांक गर्ग है, वह जेट एयरवेज की फ्लाइट 9डब्ल्यू-316 से मुम्बई रवाना होने वाला था। आईजीआई एयरपोर्ट पुलिस ने आरोपी के खिलाफ मामला दर्ज कर गिरफ्तार कर लिया है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva